[{"text_idx": "#000001", "text": "Pam Rydym yn Ei Wneud"}, {"text_idx": "#000004", "text": "Rydym ni\u2019n credu bod creadigrwydd yn gynhenid ym mhawb, a bod y gallu i fanteisio ar gyfleoedd creadigol yn hawl dynol, a all wireddu hawliau dynol eraill drwy gyflawni\u2019r gallu i fod yn unigolyn gan roi llais a chyfle teg i bawb."}, {"text_idx": "#000005", "text": "Rydym yn ceisio cefnogi saith nod llesiant y Deddf Llesiant Cenedlaethau\u2019r Dyfodol (2016) o fewn y gwaith rydym yn ei gyflawni, gan gynnwys dathlu diwylliant ac iaith Gymraeg yn ei holl amrywiaeth."}, {"text_idx": "#000008", "text": "Wrth ymgysylltu ag ysgolion trwy gyfleoedd addysg greadigol o amgylch ein rhaglen artistig yn ein mannau diwylliannol a\u2019r tu allan, byddwn hefyd yn darparu cyfleoedd i bobl ifanc ac oedolion ddatblygu sgiliau ac ennill profiad galwedigaethol ar draws busnes theatr a\u2019r celfyddydau perfformio, gan gyfrannu at ddatblygu talent leol a\u2019r sector creadigol yng Nghymru drwy ddiwrnodau agored, gweithdai, gweithdai, hyfforddiant, rolau gwirfoddol a phrentisiaethau."}, {"text_idx": "#000009", "text": "Trwy weithio gydag unigolion a chymunedau sydd wedi\u2019u hynysu\u2019n gymdeithasol ac yn ddiwylliannol trwy leoliad daearyddol, tlodi, anabledd, cyfrifoldebau gofalu neu rwystrau eraill, byddwn yn dod a\u0302 chreadigrwydd yn uniongyrchol i gartrefi a phentrefi gan sicrhau mynediad rheolaidd i amrywiaeth eang o gyfleoedd celfyddydau fel cynulleidfa a chyfranogwyr."}, {"text_idx": "#000010", "text": "Byddwn yn cyflwyno perfformiadau, gweithdai a gosodiadau celfyddydau cyffrous mewn mannau cyhoeddus naturiol, gan archwilio thema\u0302u amgylcheddol a chysylltu celf a natur i gynyddu cyfleoedd i hybu llesiant a chysylltu cymunedau a\u0302\u2019r awyr agored."}, {"text_idx": "#000011", "text": "Trwy ddileu rhwystrau i brofi ac ymgysylltu a\u0302\u2019r celfyddydau creadigol, byddwn yn darparu cyfleoedd pwrpasol i bobl o bob oedran, diwylliant ac amgylchiadau i fwynhau a chymryd rhan yn y celfyddydau perfformio, gan gynnwys blynyddoedd cynnar a theuluoedd ifanc , gofalwyr, pob f/Fyddar, anabl neu niwroamrywiol a\u2019r rhai sy\u2019n byw a\u0302 dementia."}]